**Satsing på høyere utdanning i Innlandet for å bygge opp under bioøkonomistrategien.**

|  |
| --- |
| Visjon: Innlandet – et ledende kraftsentrum for bærekraftig bioøkonomi i Norge Definisjon:«Bioøkonomi - bærekraftig produksjonog omdannelse av biomasse til mat, helse- og fiberprodukter, til industrielle produkter og til energi. Fornybar biomasse inkluderer ethvert biologisk materiale som produkt i seg selv eller for anvendelse som råmateriale» |

Skal vi nå våre visjoner og mål for bioøkonomien så må det legges til rette for at vi har god kompetanse på alle nivåer innen fagene som bygger opp under dette. Kunnskap om produksjon av mat og fiberprodukter, samt bioteknologi og avl blir avgjørende i en satsing på bioøkonomi. HINN har nettopp vedtatt ny fakultetsstruktur som bygger opp under satsingen på bioøkonomi gjennom fakultet for miljø-, landbruks- og biovitenskap. Utfordringen er at både bioteknologi studiet (-4 mill) og landbruksstudiet (-2 mill) er underfinansiert. Blæstad er i dag en nasjonal merkevare: 60% alle som søker landbruksfag på høyere nivå har Blæstad som sitt primærvalg. Kandidatene er ettertraktet i markedet – nesten alle har jobb etter bachelor-grad. Næringa etterspør kandidater på bachelor, master og PhD-nivå. En flytting av tilbudet på Blæstad vil svekke merkevaren og en satsing på agroøkologi eller lokalmat/ agroturisme på Evenstad vil svekke attraktiviteten og ikke svare på næringas behov. Her må det satses på lokale fortinn, og i Hamar regionen har mange sterke fagmiljøer på jordbrukssiden der synergieffekten er stor.

Vi har en kompetanseintensiv næring som trenger gode fagfolk som produsenter, rådgivere og forskere. Dette fordi klima er i endring, befolkningen øker og vi har en rivende teknologisk utvikling (avlsmessig og teknisk med robotisering og behov for mer presisjons landbruk). Alt dette krever kompetanse på høyt nivå i alle ledd.

Skal Innlandet bli et ledende kraftsentrum for bærekraftig bioøkonomi i Norge må vi også legge til rette med rammebetingelser for å bygge kompetanse i Innlandet og innen realfagene (inkl agronomi , bioteknologi og teknikk) på høgskole/ universitetsnivå. Dette krever satsing og gode rammebetingelser.

Hedmark og Innlandet har allerede i dag en posisjon i bioøkonomien med våre naturlige fortrinn som store mat og trevirke produsenter, vi har mange foredlingsbedrifter og et nasjonalt viktig avlsmiljø. Det er derfor viktig at det jobbes for å utvikle kompetansemiljøene på høgskolenivå innen miljø, landbruk og biovitenskap, og at det produseres kandidater som næringslivet trenger.

Det må jobbes for å tilrettelegge for vekst og utvikling, slik at vi i Innlandet blir et ledende kraftsentrum for bærekraftig bioøkonomi i Norge.

* Hamar kommune vurderer til å legge til rette for et Innovasjonssenter – gjerne på Blæstad eller i Hamar.
* Viktig å bygge opp under etablerte nasjonale merkevarer, lokale fortrinn bruke muligheten til å bygge videre på det vi er gode på i dag.
* Gode rammebetingelser og vilje til å satse, eller sparebluss?

Under ser dere kategoriseringen av de ulike utdanningene.

|  |  |
| --- | --- |
| Kategori | Utdanning |
| Kategori A | Profesjonsutdanningane i medisin og odontologi, veterinærutdanning, kunstakademiet(NTNU), film- og fjernsynsutdanning (HiL) og scenografi og skodespel (HiØ). |
| Kategori B | Femårige masterprogram i arkitektur og industridesign, utøvande kunst- og musikk-utdanningar på lågare og høgre grads nivå, grunnutdanning i produktdesign, grunn- utdanning i animasjon, profesjonsutdanning i psykologi og farmasi, grunnutdanning i ortopediingeniør. |
| Kategori C | **Realfag, teknologi, fiskerifag** og kunst på høgre grads nivå, faglærarutdanning i musikk,dans og drama. |
|  Kategori D | Humanistiske, samfunns- og idrettsvitskaplege fag på høgre grads nivå, femårigemasterprogram i teknologi, bibliotek, økonomi og administrasjon på høgre grads nivå. Grunnutdanning i fysioterapi, mensendieck, bioingeniør**,** ergoterapi, radiografi, audiografi, døvetolk, reseptar, tannteknikk, tannpleie, fotojournalist, jordmor, stråle- terapi, ABIOK-utdanningar (vidareutdanning i anestesi-, barne-, intensiv-, operasjons- og kreftsjukepleie). Visuell kommunikasjon, tekniske mediefag (film og fjernsyn- produksjon, grunnskolelærarutdanning, faglærarutdanning i kunst- og handverksfag, allmennlærarutdanning med fordjuping i musikk, femårig integrert lærarutdanning, års- studium i praktisk-pedagogisk utdanning. |
| Kategori E | Sjukepleiar-, vernepleiar-, barnevernspedagog-, barnehagelærar-, yrkesfaglærar,journalist-, ingeniør- og dyrepleiarutdanning. Profesjonsstudiet i juss, faglærarutdanning i praktisk-estetiske fag og faglærarutdanning i kroppsøving. Teknologisk og maritim utdanning, realfag, idrettsfag, friluftsfag, kunstfag, **landbruksfag, skogfag, husdyrfag** og fiskerifag på lågare grads nivå. Vidareutdanning i helsesøster, psykisk helse og teiknspråk. |
| Kategori F | Humanistiske og samfunnsvitskaplege fag på lågare grads nivå, økonomi ogadministrasjon på lågare grads nivå, revisor-, sosionom- og bibliotekarutdanning, reiseliv og ex. phil. |

Kommentar:

Kategori C for utdanning gir 65% høyere finansiering, og bidrar til å sikre rammebetingelsene for landbruksfagene. Landbruk (jordbruk, skogbruk, husdyr) er i høyeste grad realfag og teknologifag. Skillet her er basert på feil faktagrunnlag og har bidratt til at studiene blir underfinansiert. Det er på tide på gå igjennom modellen for utdanningene og evt åpne for en større grad av fleksibilitet.

Konklusjon:

**Legg til rette med gode rammebetingelser for de studiene som bygger opp under bioøkonomien.**